პიტ სიგერი
პიტ „პიტ“ სიგერი (დ. 3 მაისი, 1919, მანჰეტენი, ნიუ-იორკის შტატი, აშშ — გ. 27 იანვარი, 2014, იქვე) — ამერიკელი ფოლკ-მომღერალი და სოციალური აქტივისტი. 1950-იანებში, ჯგუფ The Weavers-ის შემადგენლობაში, ჰქონდა მრავალი ჰიტური ჩანაწერი, მათ შორის — ლიდ ბელის „Goodnight, Irene“-ის ვერსია, რომელიც 1950 წელს ჩარტების სათავეებში 13 კვირის განმავლობაში იმყოფებოდა. მოგვიანებით ჯგუფის წევრები ჯოზეფ მაკ-კართის პერიოდში შავ სიაში მოხვდნენ. 1960-იანებში სიფერი დაბრუნდა საპროტესტო სიმღერებით, რომლებიც ეხებოდა ბირთვულ განიარაღებას, სამოქალაქო უფლებებს, კონტრკულტურას და ეკოლოგიას. მისი ყველაზე ცნობილი სიმღერებია „Where Have All the Flowers Gone?“, „If I Had a Hammer (The Hammer Song)“ და Turn! Turn! Turn!, ჩაწერილი მრავალი სხვა შემსრულებლის მიერ. სიგერი აგრეთვე იყო ერთ-ერთი პირველი ფოლკ-მომღერალი, რომელმაც პოპულარობა მოუპოვა სპირიჩუელს „We Shall Overcome“.